বাংলাদেশের ঔষধ শিল্প
ওষুধ প্রশাসন অধিদফতরের তথ্যানুযায়ী, সর্বমোট ২৬৯টি এ্যালোপ্যাথিক ওষুধ প্রস্ততকারী বেসরকারী প্রতিষ্ঠান বিভিন্ন নামে বছরে ২৪ হাজার রকমের ১২ হাজার ৫৬৫ কোটি টাকার ওষুধ ও ওষুধের কাঁচামাল উৎপাদন করে। সরকার অনুমোদিত বিদেশ থেকে প্রযুক্তি ও কাঁচামাল এনে উত্পাদন ও বাজারজাতকৃত জেনেরিক ওষুধের (অ্যালোপ্যাথিক, ইউনানি, আয়ুর্বেদিক ও হোমিওপ্যাথিক) সংখ্যা এক হাজার ২০০টি। প্রায় ২৫ হাজার নাম (ব্র্যান্ড) নাম ব্যবহার করে এসব ওষুধ প্রস্তুত করছে প্রায় ৯০০টি দেশীয় প্রতিষ্ঠান।
বাংলাদেশ ক্ষুদ্র ও কুটির শিল্প সংস্থা
বিসিকের সহায়তায় লবণ উৎপাদনের ক্ষেত্রে দেশে ইতোমধ্যে স্বয়ংসম্পূর্ণতা অর্জনে সক্ষম হয়েছে। ২০০৯-২০১০ অর্থ বছরের লবণের চাহিদা ১৩.৩৩ লক্ষ মেট্রিক টনের বিপরীতে দেশে ১৭.০৭ লক্ষ মেট্রিক টন উৎপাদিত হয়েছে। অপরদিকে আয়োডিন অভাবজনিত রোগব্যাধি মোকাবেলায় ইউনিসেফ-এর সহায়তায় বিসিক দেশের ২৬৭টি লবণ মিলে ইতোমধ্যে আয়োডিন সংমিশ্রণ প্ল্যান্ট (এসআইপি) স্থাপন করেছে। এর ফলশ্রুতিতে আয়োডিনযুক্ত লবণ ব্যবহার করে আয়োডিন ঘাটতির পরিমাণ ১৯৯৩ সালের ৬৯ শতাংশ থেকে ২০০৫ সালে ৩৩.৮০ শতাংশে নেমে এসেছে। বর্তমান দেশের ৮৪% পরিবার আয়োডিনযুক্ত লবণ ব্যবহার করছে।